Diari Oficial de la Generalitat Valenciana


Sumari del DOGV 2338, del 05-09-1994 (1994/832314)

RESOLUCIÓ de 29 de juliol de 1994, de la Universitat Politècnica de València, per mitjà de la qual es convoquen proves selectives d'accés al grup B. sector d'administració general, pel sistema de promoció interna.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2338

Data del DOGV
:   05-09-1994

Secció del DOGV
:   AUTORITATS I PERSONAL

Número del document
:   1994/832314


Data del document
:   29-07-1994

Organisme emissor
:   Universitat Politècnica de València

Tipus de document
:   Resolució

Correcció d'errades

RESOLUCIó de 29 de juliol de 1994, de la Universitat Politècnica de València, per mitjà de la qual es convoquen proves selectives d'accés al grup B, sector d'administració general, pel sistema de promoció interna. [94/5559]  
Aquest Rectorat, fent ús de les competències que té atribuïdes en l'article 18 en relació amb el punt 3.e. de la Llei de Reforma Universitària, i segons el que disposen els Estatuts d'aquesta Universitat Politècnica de València, i seguint les normes de selecció de personal previstes en la Llei de la Funció Pública de la Generalitat Valenciana i les seues normes de desenvolupament, convoca proves selectives d'accés al grup B, sector d'administració general, d'acord amb les següents bases:  
1. Objectiu de la convocatòria  
1.1 Aquesta convocatòria té per objecte la selecció de personal, mitjançant el sistema de concurs oposició, per a cobrir dues vacants del grup B, sector d'administració general, pel torn de promoció interna.  
2. Condicions generals dels aspirants  
2.1 Per a ser admés a la realització de les proves selectives, caldrà:  
2.1.1 Tenir la nacionalitat espanyola.  
2.1.2 Haver fet els 18 anys.  
2.1.3 Trobar-se en possessió del títol de diplomat universitari, enginyer tècnic, arquitecte tècnic o equivalent.   
2.1.4 No patir cap malaltia o defecte físic que impedesca l'exercici de les funcions dels llocs de treball oferts.  
2.1.5 No trobar-se inhabilitat penalment per a l'exercici de funcions públiques.  
2.1.6 No haver estat separat, mitjançant un expedient disciplinari, de cap administració o ocupació pública.  
2.2 Les condicions per a ser admés a les proves s'hauran de tenir en el moment de l'acabament del termini de presentació de sol·licituds i mantenir-se durant tot el procés selectiu, fins al moment de la presa de possessió.  
2.3 Els aspirants hauran de ser funcionaris de carrera de la Universitat Politècnica de València, del grup C i haver tingut la condició de funcionari de carrera de la Universitat Politècnica de València, almenys dos anys, en llocs de treball que estiguen classificats com a administració general en el grup de titulació inferior.  
3. Aspirants amb discapacitació  
El tribunal qualificador establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, els interessats hauran de formular la petició corresponent en la sol·licitud de participació d'aquesta oposició.  
4. Sol.licituds  
Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament en el Servei de Gestió de Personal de la Universitat Politècnica de València, camí de Vera, s/n, CP 46352, Valencia, edifici Rectorat.  
5. Drets d'examen  
Els drets d'examen seran de 2.030 pessetes i s'hauran d'ingressar en el compte corrent núm. 39096322087732 -Taxes-, de la Caixa d'Estalvis de València, Castelló i Alacant (Bancaixa), a la Urbana 724, situada a la Universitat Politècnica de València, camí de Vera, s/n, CP 46310, València. El justificant de pagament dels drets d'examen es farà amb la impressió del segell de l'esmentada entitat en la sol·licitud.  
6. Presentació de sol·licituds  
6.1 Les sol·licituds s'adreçaran al Rectorat de la Universitat Politècnica de València, camí de Vera, s/n, CP 46631, Valencia, en el termini de 20 dies naturals a comptar de l'endemà de la publicació d'aquesta convocatòria en el Diari Oficial de la Generalitat Valenciana.   
6.2 La presentació de sol·licituds podrà fer-se al Registre General de la Universitat Politècnica de València, camí de Vera, s/n, CP 46053, Valencia, edifici Rectorat o en qualsevol de les formes establertes en l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú. Juntament amb la sol·licitud caldrà presentar obligatòriament la documentació següent:  
- Fotocòpia del DNI  
- Currículum professional  
- Acreditació documental (amb originals o còpies compulsades), de l'experiència, formació, coneixements i altres mèrits relacionats amb el lloc, que s'al·leguen com a mèrits en el currículum.   
6.3 Els aspirants hauran d'acreditar que reuneixen les condicions exigides en la base 2.3., mitjançant un certificat expedit pel Servei de Gestió de Personal de la Universitat Politècnica de València, que hauran d'adjuntar a la sol·licitud.  
7. Admissió dels aspirants  
7.1 Per a ser admesos a la realització de les proves selectives, pel que fa a les condicions generals dels aspirants, n'hi haurà prou amb la declaració d'aquestes en el moment de presentar la sol·licitud, les quals hauran d'acreditar-se en el termini de 20 dies hàbils següents a la publicació de la relació d'aprovats.  
7.2 Els aspirants que no acrediten, de la manera prevista en la base 6.3. d'aquesta convocatòria, reunir les condicions generals a què es refereix la base 2.3. seran exclosos de les proves selectives.  
7.3 Acabat el termini de presentació de sol·licituds, després de verificar que s'han pagat el drets d'examen, la Universitat Politècnica de València dictarà una resolució, que es publicarà en el Diari Oficial de la Generalitat Valenciana, i que contindrà la llista provisional d'admesos i exclosos a la realització de les proves.  
7.4 Els aspirants podran, posat cas d'error o exclusió, esmenar els defectes en què hagen incorregut en la seua sol·licitud, o fer les al·legacions que creguen convenients en el termini de 10 dies hàbils comptadors a partir de l'endemà de la publicació de la relació provisional d'admesos i exclosos.  
7.5 En tot cas, a fi d'evitar errors i, en el supòsit de produir-se'n, possibilitar la seua esmena dins del termini i en la forma escaient, els aspirants hauran de comprovar fefaentment no sols que no figuren en la relació provisional d'exclosos, sinó que, a més a més, els seus noms i dades figuren correctament en les pertinents relacions d'admesos.  
7.6 Transcorregut el termini anterior, vistes les al·legacions i esmenats els defectes, si escau, es dictarà una resolució amb la relació definitiva d'admesos a la realització de les proves, que es publicarà en el Diari Oficial de la Generalitat Valenciana.  
7.7 En la resolució mitjançant la qual es faça pública la llista d'admesos a la realització de les proves, s'establirà, amb almenys 15 dies d'antelació, la data, el lloc de realització i l'hora de començament de l'exercici.  
8. Proves selectives  
8.1 El procediment de selecció dels aspirants serà el de concurs oposició:  
8.2 Desenvolupament de l'oposició:  
L'oposició constarà de tres exercicis de caràcter obligatori, i seran eliminatoris els dos primers:  
8.2.1 Primer exercici. Constarà de dues parts:  
1. Primera part: consistirà a redactar, durant un temps mínim de tres hores i màxim de quatre, que el tribunal determinarà, dos temes elegits entre tres extrets a l'atzar del programa que figura en l'annex I.  
Una vegada acabada la prova, els exercicis s'introduiran en un sobre tancat i quedaran sota la custòdia del tribunal qualificador, que cridarà individualment els opositors per a la lectura pública dels temes que hagen desenvolupat.   
El tribunal qualificador anunciarà, amb la deguda antelació, el lloc, les dates i les hores de lectura d'aquest exercici.  
2. Segona part: consistirà en la realització de l'entrevista que tindrà lloc a continuació de la lectura individual dels temes desenvolupats en la primera part i on el tribunal podrà realitzar preguntes sobre el contingut de l'exercici anterior.  
8.2.2 Segon exercici. Consistirà a resoldre per escrit, en un temps mínim de tres hores i màxim de quatre, que el tribunal haurà de determinar, dos supòsits pràctics, entre tres com a mínim, referits a les matèries que figuren en l'annex I, i que seran proposats pel tribunal.  
8.2.3 Tercer exercici. De mèrit. Aquest exercici no té caràcter eliminatori i constarà de dues parts:  
1. Obligatòria. Tindrà per objecte valorar els coneixements de valencià dels aspirants.  
2. Obligatòria. Consistirà en la realització d'una prova de coneixements sobre els idiomes anglés o francés, que l'aspirant haurà d'elegir. El temps de durada d'aquesta prova el fixarà el tribunal amb antelació. El nivell de coneixements exigits serà l'equivalent al segon curs de l'Escola Oficial d'Idiomes.  
8.3 Qualificació dels exercicis  
8.3.1 La puntuació global del primer exercici, sobre 10 punts, serà la resultant de la suma ponderada de les qualificacions de les dues parts de què consta, sempre que cada una d'aquestes, valorada fins a un màxim de 10 punts, siga, com a mínim, de 5 punts. El 70% d'aquesta suma ponderada correspondrà a la primera part i el 30% a l'entrevista.  
8.3.2 El segon exercici es qualificarà de 0 a 10 punts, i caldrà obtenir-hi un mínim de 5 punts per a superar-lo.  
8.3.3 La qualificació resultant dels dos primers exercicis es determinarà per la suma de puntuacions obtingudes en cadascun d'aquests.  
A continuació es configurarà una relació que s'ordenarà per puntuació de major a menor, i s'interromprà quan el nombre d'inclosos en aquesta coincidesca amb el nombre de vacants ofertes.  
Posat cas d'empat entre aspirants, l'ordre s'establirà segons la major puntuació obtinguda per cada aspirant en el primer exercici, i si aquest encara es manté, es resoldrà mitjançant sorteig públic entre aquests.  
Només els inclosos en aquestes llistes podran passar a realitzar el tercer exercici no eliminatori i de mèrits.  
8.3.4 El tercer exercici es valorarà de la manera següent:  
Primera part. Obligatòria, es valorarà de 0 a 4 punts.  
Segona part. Obligatòria, serà valorada fins a un màxim de 4 punts.  
8.4. La puntuació final de l'oposició s'obtindrà sumant la puntuació del tercer exercici als resultats obtinguts pels aspirants que figuren en la relació a què es refereix la base 8.3.3.  
S'elaborarà una relació, que constituiran les llistes dels aspirants que han superat les proves per ordre de puntuació.  
8.5 Fase de concurs.  
La valoració dels mèrits per a l'adjudicació dels llocs es farà d'acord amb el barem publicat en el Diari Oficial de la Generalitat Valenciana de 2 de juliol de 1991, Decret 117/1991, de 26 de juny, del Consell de la Generalitat Valenciana, modificat pel Decret 176/1993, de 28 de setembre, llevat de l'entrevista personal, que ja es va fer en la fase anterior, i l'antiguitat.  
Només podran participar en aquesta fase els aspirants que hagen superat la fase d'oposició.  
8.6 La puntuació final del concurs oposició estarà constituïda per la suma de les puntuacions obtingudes en cada fase.  
S'elaborarà una relació per als qui accedesquen per la quota de discapacitats, i una altra per als qui ho facen pel torn lliure, que constituiran les llistes dels aspirants que han superat les proves per ordre de puntuació, de major a menor.   
9. Desplegament de les proves selectives  
9.1 Els exercicis tindran lloc a Valencia capital.  
El primer exercici es farà en el lloc, data i hora que s'establesca en la resolució per la qual s'aprove i publique en el Diari Oficial de la Generalitat Valenciana la llista d'admesos a la realització de les proves.  
9.2 Els aspirants seran convocats per a cada exercici en una crida única.  
Els membres del tribunal qualificador i el personal col·laborador no permetran l'accés a la sala on es realitze l'exercici de les persones que hi compareguen una vegada haja conclòs la crida dels aspirants convocats  
Els aspirants hauran d'acreditar la seua personalitat, mitjançant la presentació del DNI, o del resguard amb fotografia del passaport o del permís de conduir, sense que, per a aquest efecte, siguen vàlides les fotocòpies compulsades d'aquest documents; i també de l'exemplar per a l'interessat de la sol·licitud d'admissió a les proves.  
9.3 Iniciades les proves, l'anunci de la realització de la resta d'exercicis el farà públic el tribunal en el lloc en què s'haja realitzat l'anterior i en el tauler d'anuncis de la seu central-Rectorat, amb quaranta-vuit hores com a mínim d'anticipació.  
10. Publicitat de les llistes  
10.1 En acabar cadascun dels dos exercicis, el tribunal farà públiques, en el lloc d'examen, les relacions d'aspirants que hagen obtingut una qualificació de 5 o més punts en el primer i segon exercicis.  
Així mateix, es publicaran les relacions a què fa referència la base 8.3.3, en els llocs esmentats, i també la qualificació obtinguda en l'exercici de mèrit.  
10.2 Una vegada acabades les proves, el tribunal publicarà mitjançant un anunci en els locals on es van fer les proves i en el tauler d'anuncis de la seu central-Rectorat, les relacions amb la puntuació final a què es refereix la base 8.4, que constituiran les llistes dels aspirants que han superat les proves, per ordre de puntuació.  
En cap cas el tribunal podrà declarar que han superat les proves selectives un nombre superior al de vacants que s'ofereixen.   
10.3. El tribunal trametrà al rector les llistes dels aspirants que han superat les proves, per l'ordre de puntuació a què es refereix la base 8.4. per a la seua inserció en el Diari Oficial de la Generalitat Valenciana.  
11. Coneixements de valencià  
11.1 Els qui superen les proves selectives hauran d'acreditar els seus coneixements de valencià presentant els certificats, diplomes o títols que hagen sigut homologats per la Generalitat Valenciana.   
11.2 Els qui no puguen acreditar aquests coneixements, d'acord amb el que s'estableix en el punt anterior, hauran de fer el curs específic de valencià a què es refereix l'article 50 del Decret Legislatiu de 20 de març de 1992, immediatament després del curs selectiu previst en la base 13 d'aquesta convocatòria.  
A aquests efectes, s'entendrà que els aspirants que obtingueren una puntuació de 2,80 o superior en l'exercici de valencià, obligatori i de mèrit, previst en la base 8.2.3., tenen acreditats els seus coneixements, encara que no tinguen els certificats esmentats en el punt anterior.  
12. Presentació de documents  
12.1 En el termini de 20 dies hàbils comptadors des de l'endemà de la publicació en el Diari Oficial de la Generalitat Valenciana de les relacions a què es refereix la base 10.3., els aspirants proposats hauran de presentar al Servei de Gestió de Personal de la Universitat Politècnica de València els documents següents:  
12.1.1 Certificat de naixement expedit pel registre civil corresponent, o fotocòpia del DNI degudament compulsada.  
12.1.2 Fotocòpia compulsada del títol acadèmic que s'exigeix en aquesta convocatòria.  
12.1.3 Declaració de no haver sigut separat, mitjançant expedient disciplinari, de cap administració o ocupació pública, i també de no trobar-se inhabilitat penalment per a l'exercici de funcions públiques.  
12.1.4 Certificat mèdic acreditatiu de posseir la capacitat física i psíquica necessària per a l'acompliment de les funcions del lloc de treball que s'ofereixen.  
12.2 Els aspirants restaran exempts de justificar documentalment les condicions generals a què es refereixen les bases 2.1.1. i 2.1.2., que ja s'aprovaren, per a obtenir el seu anterior nomenament. En tot cas, hauran d'acreditar la resta de condicions generals de la base 2.1.  
12.3 La falta de presentació de la documentació dins del termini indicat, i tret de casos de força major; la presentació de documents dels quals es desprenga que no compleixen les condicions generals de la convocatòria, o els supòsits de falsedat en la declaració, donarà lloc a la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer.  
En aquest supòsit, el tribunal podrà proposar addicionalment la inclusió en les relacions a les quals es refereix la base 8.4. d'un nombre igual al d'exclosos, seguint els criteris establerts en la base 8.3.3.  
13. Curs selectiu  
Els aspirants que superen les proves esmentades més amunt faran un curs selectiu. En tot cas, el curs selectiu comprendrà les matèries adequades a les característiques i funcions que s'han d'exercir en els llocs i la seua durada no serà inferior a un mes.  
Acabat el curs es farà una prova d'avaluació final que podrà contenir diversos exercicis, i s'haurà de qualificar de 0 a 10 punts per a superar el curs.  
D'acord amb l'article 20.2. del Decret del Consell 69/1989, de 2 de juny, els aspirants que no superen el curs no obtindran el nomenament com a personal habilitat, encara que podran incorporar-se al curs immediatament posterior amb la puntuació assignada a l'últim dels participants en l'esmentat curs, en les seues proves corresponents. Si no superen aquest segon curs perdran tots els drets de nomenament com a habilitats.  
La puntuació obtinguda en la prova d'avaluació final d'aquest curs se sumarà a l'obtinguda en l'oposició amb caràcter general.  
Durant l'assistència al curs, el personal que haja superat les proves selectives percebrà una retribució equivalent a la part proporcional que corresponga al sou i pagues extraordinàries corresponents al grup B, llevat que pel fet d'estar prestant els seus serveis remunerats per a l'administració com a funcionari de carrera, interí o laboral, opte per percebre una remuneració igual a l'import que li correspondria en el lloc de treball d'origen.  
14. Nomenament d'habilitats  
D'acord amb l'article 20.3. del Decret 69/86, de 2 de juny, transcorregut el termini de presentació de documentació i superat el curs selectiu o les pràctiques, el rector dictarà una resolució que es publicarà en el Diari Oficial de la Generalitat Valenciana, que inclourà la llista del personal que ha superat les proves d'habilitació per ordre de puntuació, i procedirà al seu nomenament com a personal habilitat.  
A l'efecte de provisió de llocs de treball, d'acord amb el que disposa l'article 50 del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, els aspirants que hagen superat les proves pel torn de promoció interna tindran preferència respectant els requisits dels diversos llocs.  
15. Tribunals  
15.1. El tribunal qualificador d'aquesta oposició, el nomenarà el rector, una vegada s'hagen publicat les llistes provisionals d'admesos i exclosos.  
15.2. El tribunal per a la realització de les proves podrà designar els col·laboradors, ajudants i assessors especialistes que estime oportuns.  
15.3. Els membres del tribunal, i també els assessors, hauran d'abstenir-se i podran ser recusats pels interessats quan hi concórreguen les circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
15.4. El tribunal, i també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que preveu la base 9.2.  
15.5. Als efectes de comunicacions i altres incidències, el tribunal tindrà la seua seu a la Universitat Politècnica de València, camí de Vera, s/n, CP 46147, València.  
15.6. El tribunal tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó del servei i Ordre de 17 de febrer de 1986 (Diari Oficial de la Generalitat Valenciana de 10 de març de 1986), per la qual es desenvolupa l'anterior decret.  
16. Recursos  
Contra la convocatòria, les seues bases i tots els actes administratius que se'n deriven, s'hi podrà interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les actuacions del tribunal, s'hi podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació.  
El recurs podrà interposar-se davant l'òrgan que va dictar l'acte que s'impugna o davant el Rectorat, com a òrgan competent per a resoldre'l.  
València, 29 de juliol de 1994.- El rector de la Universitat Politècnica de València: Justo Nieto Nieto.  
ANNEX I  
Dret administratiu  
1. Les fonts del dret administratiu. Concepte. Classes de fonts. Jerarquia de les fonts. La Constitució. La llei: lleis orgàniques i lleis ordinàries. Decrets llei i decrets legislatius.  
2. El reglament. Concepte. Classes i límits. Els principis generals del dret.  
3. L'acte administratiu. Concepte. Classes i elements. Eficàcia i validesa de l'acte administratiu. La seua motivació i notificació. Revisió, anul·lació i revocació.  
4. El procediment administratiu. Concepte i classes. La regulació del procediment administratiu en el dret administratiu espanyol. Principis generals del procediment administratiu.  
5. Els subjectes del procediment administratiu. Les seues fases, termes i terminis. Acabament del procediment. La doctrina del silenci administratiu. Els procediments administratius especials.  
6. Els recursos administratius. Classes i regulació actual. La reclamació prèvia a la via judicial civil i laboral.  
7. El recurs contenciós administratiu. Significat i característiques. Organització jurisdiccional. Les parts, la capacitat, la legitimació i la postulació. Actes impugnables. Fases del procés. La sentència.  
8. La responsabilitat de les administracions públiques. Concepte i classes. Requisits generals. Efectes.  
9. Els contractes administratius. Concepte i classes. Estudi dels seus elements. El seu compliment. La revisió de preus i altres alteracions contractuals. Incompliment dels contractes administratius.  
10. Els contractes administratius en particular. Contracte d'obra. Contracte de subministrament. Contracte de concessió de serveis.  
11. Procediments i formes de l'activitat administrativa. L'activitat de limitació arbitral se servei públic i de foment. Examen especial de les maneres de gestió dels serveis públics.  
12. L'expropiació forçosa: concepte, naturalesa i elements. Procediment general d'expropiació. Garanties jurisdiccionals. Idea general dels procediments especials.  
13. Els béns de l'administració. Règim bàsic.  
Gestió financera  
14. El pressupost. Concepte i classes. Principis pressupostaris. El pressupost per programes.  
15. Estructura del Pressupost de Despeses i Ingressos de l'estat i els seus organismes autònoms.  
16. El cicle pressupostari. Despeses plurianuals.  
17. El cicle pressupostari. Modificacions pressupostàries. Transferències de crèdits. Crèdits extraordinaris. Suplements de crèdits. Incorporacions de crèdits. Generacions de crèdits. Desglossament d'aplicacions pressupostàries.  
18. El cicle pressupostari. L'execució pressupostària i la contractació administrativa: especial referència als contractes d'obres, de gestió de serveis públics i de subministraments. Els contractes d'assistència tècnica amb empreses consultores i de serveis.  
19. El cicle pressupostari. La liquidació del pressupost i rendició de comptes.  
20. El Pla General de Comptabilitat Pública. Fins, objectius, àmbit d'aplicació i característiques. Criteris de valoració. La seua adaptació a les universitats públiques.  
21. Comptabilitat pressupostària i comptabilitat de gestió. Els grups de comptes: estructura i contingut. Liquidació i tancament de l'exercici. El compte general de l'estat.  
22. Autorització de la despesa i ordenació del pagament. Fases del procediment. Documents comptables que intervenen en l'execució de les despeses i dels pagaments.  
23. Despeses per a la compra de béns i serveis. Despeses de transferències: corrents i de capital. Despeses d'inversió.  
24. Pagaments. Concepte i classificació. Pagaments per obligacions pressupostàries. Pagaments per exercicis tancats. Acomptes de caixa fixos. Pagaments que cal justificar. Justificació de lliuraments.  
25. Retribucions dels funcionaris públics. Nòmines. Estructura i normes de confecció. Meritació i legislació dels drets econòmics.  
Recursos humans  
26. El personal al servei de les administracions públiques. Règim jurídic. La Llei 30/1984, de 2 d'agost, la Llei 23/1988, de 28 de juliol, i la Llei 22/1993, de 29 de desembre.  
27. El personal funcionari al servei de les administracions públiques. Tipus de funcionaris. Règim jurídic. Els processos de selecció dels funcionaris i el seu règim jurídic.  
28. La provisió de llocs de treball en la funció pública. Drets i deures dels funcionaris. La promoció professional i carrera administrativa.  
29. L'adquisició i pèrdua de la condició de funcionari públic.  
30. El sistema de retribucions dels funcionaris públics. Classes i règim jurídic. Les indemnitzacions per raó del servei.  
31. El règim disciplinari i d'incompatibilitats dels funcionaris públics.  
32. Sindicació i representació dels funcionaris públics.  
33. La funció pública valenciana. Normativa reguladora i peculiaritats respecte a la legislació estatal. Selecció i provisió de llocs de treball de la Generalitat Valenciana.  
34. Classes i règim jurídic del professorat universitari. Normativa reguladora. Sistemes d'accés. Règim retributiu.  
35. El personal laboral al servei de la Universitat Politècnica de València. Règim jurídic. El Conveni Col·lectiu per al Personal Laboral de les Universitats Públiques Valencianes i la determinació de les condicions de treball.  
36. El règim especial de la Seguretat Social dels funcionaris civils de l'estat. Muface: acció protectora. Concepte i classes de prestacions. Drets passius.  
Dret laboral  
37. Els convenis col·lectius de treball. Concepte. Naturalesa. Règim jurídic. Parts. Procediment. Contingut.  
38. El contracte de treball, modalitats. Sistemes de contractació en l'administració pública.  
39. La suspensió del contracte de treball. L'extinció. Les seues causes. L'acomiadament.  
40. La sindicalització del personal laboral. Comités d'empresa i delegats de personal.  
41. El dret de vaga i el seu exercici. Els conflictes col·lectius i la seua solució: especial referència a les administracions públiques.  
42. El règim de seguretat social. Inscripció d'empreses. Afiliació i cotitzacions. Acció protectora. Classes de prestacions.  
Organització universitària  
43. Les estructures del sistema educatiu en la Llei de Reforma Universitària.  
44. Les universitats: la seua naturalesa jurídica. Els estatuts de les universitats: especial referència als Estatuts de la Universitat Politècnica de València i la seua organització acadèmica.  
45. òrgans de govern de les universitats.  
46. Funció econòmico-administrativa de la universitat: pressupost de la Universitat Politècnica de València, relació d'aquest amb els pressupostos generals de l'estat i de la comunitat autònoma. La normativa interna de pressupost en la Universitat Politècnica de València.  
47. Normativa i legislació que afecta la matriculació i els títols en el primer, segon i tercer cicles. Cursos especials o postgraus. Les tesis doctorals. Els títols postdoctorals.  
48. Normativa i legislació que afecta les beques. Classes, tipus i condicions dels organismes que subvencionen estudis universitaris reglats. Planificació i programació nacional de les beques. Intercanvi internacional.